ལུག་བརྒྱུད་འདིའི་རིགས་ནི་མཚོ་བོད་མཐོ་སྒང་གི་རང་བྱུང་ཁོར་ཡུག་དང་ལོ་འཁོར་མོའི་ལུག་སྐྱོང་ལུགས་བཅས་ལ་ཧ་ཅང་འཕྲོད་པོ་འདུག་པ་རེད།མཐོ་སྒང་རང་བཞིན་གྱི་ལུག་རིགས་ཀྱིས་ཞིང་ཆེན་ཡོངས་སུ་འཚོ་སྐྱོང་བྱེད་པའི་ལུག་རིགས་ཀྱི༩༠ཟིན་པ་དང་།དེ་ནི་བོད་བརྒྱུད་ལུག་རིགས་ལས་ཆེས་གཙོ་ཆེ་བ་ཡིན་ལ་།དེ་ནི་གྲང་ངར་ཆེ་བའི་མཐོ་སྒང་འབྲོག་ཁུལ་དུ་ཁྱབ་ཡོད་པ་རེད།དེའི་ཁྱད་ཆོས་གཙོ་བོ་ནི་གཟུགས་གཞི་ཆེ་བ་དང་།ཕྱིའི་སྤུ་ཁ་དཀར་པོ་ཡིན་ལ་དེའི་ལུག་བལ་ནི་ཀུན་ཏུ་གྲགས་ཆེའིཟི་ལིང་གི་ལུག་བལ་ཞེས་པ་དེ་རེད།དེ་ལས༢ཡས་མས་ཀྱི་ལུག་རྒྱུད་ནག་པོའི་རིགས་ནི་གཙོ་བོ་མང་རྫོང་དང་།མཚོ་སྔོན་པོའི་མཐའ་འཁོར་གྱི་རྫོང་ཁག་ཏུ་འཚོ་སྐྱོང་བྱེད་བཞིན་འདུག་པ་དང་།དེས་བཙས་པའི་ལུ་གུའི་བལ་སྤུའི་ཁ་མདོག་ནག་པོ་ཡིན་ལ་འོད་ཆིལ་ཆིལ་དུ་ཡོད་པས་མིག་ལ་མཛེས་པོ་འདུག